Lav et referat af nedenstående tekst:

Tekst:
Arrangementerne skal få de unge i folkeskolens ældste klasser til at søge mod erhvervsuddannelserne. En af de virksomheder, som på lørdag åbner dørene for nordjyderne, er plast-virksomheden Expo-net i Hjørring. - Vi har svært ved at tiltrække elever og få ansøgninger. Vi tror, at det her kan være med til, at vi får flere, siger produktionschef hos Expo-net, Mark Christensen. Den store åbent hus-dag er virksomhedernes mulighed for at fortælle de unge og ikke mindst deres forældre om de gode jobmuligheder, der er i Nordjylland. Det er Business Region North Denmark, der står bag Hænderne Op for Nordjylland-kampagnen. - Vi tror, at der er mange unge, som vil have gavn af at få øjnene op for de muligheder, en produktionsfaglig uddannelse giver. Der er faktisk mange spændende jobs i produktionserhvervet, siger Henrik Hartmann Jensen, sekretariatschef i Business Region North Denmark. Det er de unge i folkeskolernes ældste klasser, som virksomheder gerne vil have til at vælge en erhvervsuddannelse.

Referat:
De nordjyske virksomheder mangler i stigende grad arbejdskraft. Derfor inviterer 100 virksomheder indenfor til åbent hus arrangementer i Nordjylland.